Рамазанга әзерме?

	Мөселманнарның ел буена сагынып көткән ае — Рамазан ае башланырга санаулы көннәр калып бара. Элек-электән үк хак мөселманнар Аллаһы Тәгаләнең гыйбадәтләрен үтәүгә бик җаваплы карарга тырышканнар, Рамазан аена да зур игътибар биргәннәр. Аңа әзерлек ничек булырга тиеш соң?	 Рухи яктан әзерлек. Безгә тәүбәгә килергә, истигъфар кылырга кирәк. Бу вакытта изге ай башлангач, без бөтен гыйбадәтләребезне дә чиста һәм тыныч күңел белән башкара алачакбыз. Аллаһы Тәгалә Коръәндә болай ди: “Ий, мөэминнәр, һәммәгез дә Аллаһыга тәүбә итегез, шаять дөнья вә ахирәттә бәхетле булырсыз” (“Нур” сүрәсе, 31нче аять). Дога кылу. Аллаһы Тәгаләдән Рамазанны сау-сәламәт, аек акыл һәм ныклы иман белән каршы алуны, изге эшләр башкаруда, Аңа гый­бадәттә булуда ярдәм итү ялварып сорау. 
	---	
Яңарыш

	№ --- | 09.05.2018	


